Jack Parow stel “My Koningkryk” musiekvideo vry
Jack Parow kan nie trotser wees om sy musiekvideo vir “My Koningkryk” vry te stel nie. Dit is sy tweede enkelsnit en video van sy nuutste album, Afrika 4 Beginners, wat einde 2017 uitgereik is. Parow slaan later hierdie maand die pad om sy album te bemark en inligting daaroor kan onderaan gevind word.
“My Koningkryk” is Jack Parow se ode aan Suid-Afrika en hierdie liedjie vat Afrika 4 Beginners se gees mooi vas. “Oh no, what’s a bunny chow, buddy. No no bunny, half loaf curry. Bro don’t worry, you wanna feel better? Medicine man make your d*ck grow bigger. Klomp goeie tye, dalk klein bietjie crime. Maar ons rol dik rustig op African time.”
Indien jy gewonder het: jy kan Afrika 4 Beginners kry op alle digitale platforms en in enige goeie musiekwinkels regoor die land. Jack Parow laat graag sy musiekvideos inkleur deur ons land se asemrowende landskappe soos met sy twee ander musiekvideos wat op die pad verfilm is, “Dis hoe ons rol” en “P.A.R.T.Y.”. “My Koningkryk” is verfilm tydens ‘n verkenningstog langs die Weskus. Hierdie musiekvideo vertoon weereens Parow se diep liefde vir ons lekker land en sy mooiste mense.
As jy lus vir ‘n party, maak seker jy check Jack Parow live by een van hierdie shows in Februarie 2018:
8 Februarie 2018 – Coolz Crafty Corner, Benoni
9 Februarie 2018 – Rumours Lounge, Johannesburg
10 Februarie 2018 – Mozito Sports Bar, Rustenburg
11 Februarie 2018 – Dozi’s Back to the Roots, Hartbeespoort
15 Februarie 2018 – Mystic Boer, Potchefstroom
16 Februarie 2018 – Arcade Empire, Pretoria
24 Februarie 2018 – Café Roux, Kaapstad.
Tags: Afrika 4 BeginnersAfrikaansCape TownJack ParowMusic NewsMusic VideosRapSouth AfricaTours